DE CORINEILLE DE SCHEPPER. 175 



jeslé fusl de donner bonne responce à son filz; que tout ce qu'appertenoit 

 au filz estoit du père, et que tous les biens du père appartenoyent au filz: 

 que nous apporterions très-bonnes nouvelles au filz de Sa Majesté, en 

 l'advertissant de sa bonne santé, et que prions que Dieu le favorise et 

 adsiste : lesquelz propos furent par Jonus Begk interprétés à Imbrahim 

 Bassa, et de luy référés au grand Empereur, lequel parla en nostre pré- 

 sence jusques à quattre diverses fois. Finablement ledict Jonus Begk nous 

 teint les propos siibséquenlz : Le grand Empereur vous accorde tout ce que 

 avez demandé; vous estes heureux d'avoir ceste bonne responce, laquelle 

 six aultres qu'ont icy estez, n'ont pu impétrer; le grand Empereur vous 

 accorde bonne et stable paix, non pas pour sept, vingt et cincq, ou cent 

 ans, mais pour deux et trois cens ans, et aussy longtemps que vous mesmes 

 le vouldrez garder; le grand Empereur se gouvernera au regard de son 

 filz, selon que appartient à ung bon père : ses terres et vassaulx sont au 

 commandement de son filz; sy son filz désire de luy argent, navires et 

 soldatz, en le luy rescripvant, il obtiendra le tout, sy avant touttefois 

 qu'il ne contreveigne à ceste paix, laquelle le grand Empereur observera 

 en toutte diligence de son costé; le grand Empereur rend à la royne Marie 

 son douaire et tout ce que luy at appartenu au royaulme d'Hongrie. Sur 

 lequel propos, Imbrahim Bassa nous déclara que le grand Empereur et 

 luy envoyeroient Âloisio Grity, leur esclave, vers Hongrie, avecq plein 

 pouvoir et commission de faire restituer à la royne Marie ce que luy 

 appartenoit, lequel aussy ordonneroit et décideroit des limites et aultres 

 différentz; que tout ce que le roy Ferdinande traicteroit avecq le roy Jehan, 

 seroit incontinent confirmé par le grand Empereur, lequel rescripveroit 

 à tous ses vasseulx qu'ilz eussent à garder bonne et seure paix avecq le 

 roy Ferdinande. Lors que le grand Empereur eust déclaré qu'il restituoit 

 toutte chose à la royne Marie, Jonus Begk m'admonesta de baiser la robbe 

 dudict grand Empereur; au moyen de quoy je me suis advancé, et luy ay 

 baisé la robbe. Suyvant ce, Imbrahim Bassa nous dict, que s'il advenoit 

 quelque chose au roy Ferdinande, son frère, qu'il le luy voulist inconti- 

 nent rescripre, et que sans aulcun délay il y mectroit bon ordre; que le 

 grand Empereur seroit ami des amis de son filz; réciprocquement, que 



